Oefening gekanselleer ná drie in Bokkamp positief toetsRassie Erasmus. Foto: Anne-Christine Poujoulat/AFP. Die Springbokke het Sondag ’n beplande oefensessie in Johannesburg gekanselleer ná drie spelers positief vir Covid-19 getoets het. Die span het Saterdag almal polimerasekettingreaksie- (PCR-)toetse vir Covid-19 ondergaan waarna drie spelers se toetsuitslae positief teruggekeer het. Die Suid-Afrikaanse Rugbyunie (Saru) sê die Springbok-spanbestuur het die span onmiddellik as voorsorgmaatreël in isolasie geplaas totdat die Castle Lager Lions-reeks se mediese raadgewende groep geraadpleeg kan word. Rassie Erasmus, direkteur van rugby by Saru, het in ’n mediakonferensie bevestig die spelers is Sbu Nkosi, Vincent Koch en Herschel Jantjies. Erasmus het benadruk dat die span al die nodige voorsorgmaatreëls gevolg het sedert die begin van hul drieweek-kondisioneringskamp wat in Bloemfontein aangebied is. Dit sluit onder meer in drie keer per week verpligte Covid-19-toetsing. ’n Besluit oor verdere spanaktiwiteite sal binnekort geneem word. ???? The Boks cancelled Sunday’s training session in Johannesburg as a precautionary measure after scheduled testing returned three positive COVID-results???? More here: https://t.co/iMub3drpNv — Springboks (@Springboks) June 27, 2021